30/12/2016 | Administración LocalMunicipal
Carnota
Aprobación definitiva de ordenanzas fiscais

Aprobación definitiva da modificación de ordenanzas fiscais Rematado o prazo de exposición pública sen presentación de reclamacións nos seguintes expedientes, aprobados inicialmente en sesión plenaria de data 9 de novembro do presente, e publicado anuncio no BOP do 14 de novembro de 2016. Ordenanza fiscal reguladora do imposto sobre vehículos de tracción mecánica. Ordenanza fiscal reguladora do imposto sobre bens inmobles. De acordo co disposto no artigo 17 do TR 2/2004 da Lei reguladora das facendas locais, procédese á publicación íntegra do texto da modificación das devanditas ordenanza, ao considerarse aprobadas definitivamente Modificación Ordenanza fiscal reguladora do imposto sobre vehículos de tracción mecánica Artigo 7.–Exencións. (…) 2. Para poder gozar das exencións a que se refiren as letras e) e g) do apartado 1 deste artigo, os interesados deberán instar súa concesión, con anterioridade ao devengo do imposto, indicando as características do vehículo, a súa matricula, a causa do beneficio e acreditar mediante a presentación da documentación na que consten a realidade do alegado. A notificación na que se resolva a concesión da exención servirá de documento acreditativo da súa existencia. En caso de presentar a solicitude con posterioridade ao devengo do imposto, a concesión da exención terá efectos desde o período impositivo seguinte ao da solicitude. Esta solicitude deberá renovarse cada ano, presentando os documentos necesarios. A renovación anual non será precisa cando se trate dunha invalidez de carácter definitivo non revisable; neste caso será suficiente instalo unha soa vez, acreditando tal circunstancia co correspondente certificado expedido polo órgano administrativo competente. A presente modificación da ordenanza fiscal reguladora do imposto de bens inmobles, entrará en vigor no día da súa publicación definitiva no Boletín Oficial da Provincia e comezará a aplicarse a partir do día 1 de xaneiro de 2017. A ordenanza continuará vixente en tanto non se acorde a súa modificación ou derrogación expresa. Modificación da Ordenanza fiscal reguladora do imposto sobre bens inmobles Artigo 5.–Exencións e afeccións reais.1. Estarán exentos os inmobles contemplados no artigo 62.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais.2. Así mesmo, previa solicitude, estarán exentos os bens inmobles contemplados no artigo 62.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais.3. Conforme ao establecido no artigo 62.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, estarán exentos do Imposto sobre Bens Inmobles os bens de que sexan titulares os centros sanitarios de titularidade pública, sempre que estén directamente afectados ao cumprimento dos fins específicos dos referidos centros. A concesión de esta exención terá efecto a partir do exercicio seguinte ao da data de solicitude e en ningún caso terá carácter retroactivo.4. A afección real na transmisión e responsabilidade subsidiaria regularase polo disposto no artigo 64 do do Real decreto lexislativo 2/2004, de 5 de marzo, polo que se aproba o textro refundido da Lei reguladora das facendas locais. A presente modificación da ordenanza fiscal reguladora do imposto de bens inmobles, entrará en vigor no día da súa publicación definitiva no Boletín Oficial da Provincia e comezará a aplicarse a partir do día 1 de xaneiro de 2017. A ordenanza continuará vixente en tanto non se acorde a súa modificación ou derrogación expresa. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. Carnota, 29 de decembro de 2016. O alcalde Ramón Noceda Caamaño